[{"text_idx": "#000008", "text": "Oni povus trakti la libroservon kiel metaforon por la UK. G\u0302i enhavas multajn bonajn aferojn. Estas multaj bonkvalitaj libroj (mi ac\u0302etis kelkajn dum la kongreso) kun interesaj tekstoj kaj gravaj vortoj. (Ankau\u0306 estas kelkaj strangaj\u0302oj kaj amatoraj verkoj.) La libraro estas grava parto de nia kulturo kaj la viveco de nia movado kaj lingvo. Sed la libroservo ankau\u0306 estas malmoderna. Oni ec\u0302 ne povas pagi per kreditkarto, anstatau\u0306e oni devas uzi iun strangan antikvaj\u0302on, kiun mi opinias pli tau\u0306ga en muzeo (la aj\u0302o estas tiel antikva ke ec\u0302 en mia denaska lingvo mi tute ne scias la nomon). Mi dubas c\u0302u ili ec\u0302 au\u0306dis pri elektronikaj libroj kaj vers\u0302ajne opinias ke tiuj estas tro novaj kaj neelprovitaj (kiel flugantaj au\u0306toj). Dume, en la neesperantuja mondo, elektronikaj libroj furoras tiel multe ke ili detruis kaj forigis multajn librovendejojn kiuj vendis nur paperajn librojn. La mondo s\u0302ang\u0302ig\u0302as, kaj tiuj kiuj ne s\u0302ang\u0302ig\u0302os, c\u0302u paperaj libroservoj au\u0306 tradiciaj kongresoj, suferos."}, {"text_idx": "#000009", "text": "Sed granda problemo estas ke la bona libroservo havas ac\u0302an libroservestron. C\u0302i tiu ne estas nur mia persona opinio, multaj homoj scias pri kio mi parolas kaj mi au\u0306dis kelkajn plendojn dum UK. C\u0302iuj scias pri lia malafableco, malg\u0302entileco kaj nehelpemo, sed la stranga afero estas ke neniu faras ion por plibonigi la situacion. C\u0302iuj organizoj havas problemojn, sed kiam c\u0302iuj scias pri problemo, sed nenio s\u0302ang\u0302ig\u0302as, tio estas c\u0302agrena. Tio ke UEA kaj UK havas problemojn ne c\u0302agrenas min, c\u0302ar c\u0302iuj organizoj havas tiajn, sed tio ke neniu provas solvi la problemojn ja g\u0302enas min. Oni ne malhelpu kaj forpus\u0302u homojn per malg\u0302entileco, poste mirante kial homoj ne revenas."}, {"text_idx": "#000015", "text": "Ne c\u0302iuj junuloj perceptas la aferon tiel kiel Robert. Mi mem trifoje partoprenis UK-on en 2008, 2011 kaj 2014, en la ag\u0302o de 24, 27 kaj 30 jaroj. Mi tre g\u0302uis la programon kaj c\u0302iam revis reveni. Ankau\u0306 la prelegan programon mi tre s\u0302atis, precipe la Internacian Kongresan Universitaton (IKU), la Esperantologian Konferencon kaj la Klerigan Lundon. La sola kialo, pro kiu mi nun kvarfoje sinsekve ne iris al UK, estas, ke mi intertempe estas pajtro de tri infanoj kaj devas plani miajn vojag\u0302ojn akorde kun la bezonoj kaj interesoj de miaj familianoj."}, {"text_idx": "#000026", "text": "Kia argumento! Krom UK kaj IJK okazas multaj aliaj renkontig\u0302oj. El tiu fakto neniu normala homo konkludas dividon de Esperantujo. Diversaj renkontig\u0302oj estas signo de ric\u0302eco de Esperantujo!"}, {"text_idx": "#000032", "text": "Lau mi la UK dronas en tro da programeroj, kiuj grandparte estas absolute superfluaj. Pro ghentileco mi nun ne mencias superfluajn programerojn, sed ghenerale la kunvenoj de fakaj organizoj vere estas tedegaj. Minimue la duono de la programeroj estas komplete superfluaj.\nLA tuta UK programo de la Kongreso 1954 en Haarlem ampleksis du paghojn. Se konstante aldonighis dum la jardekoj novaj aldonaj programeroj, kaj bedaurinde estas tiel, ke la kvanto ne kongruas kun kvalito.\nSe vi demandas la homojn, pro kio ili venas al la UK, la plej ofte respodo estas \u2013 ghuste kiel Robert skribis, amikighi, revidi amikojn kaj ghui la internacian kunestadon. Mi riskas aserti, ke la plej grava salono en la kongresejo estas la babilejo, kie la homoj leghere povas kunsidi, manghi kaj trinki."}, {"text_idx": "#000033", "text": "La Universala Kongreso nune ne tau\u0306gas por c\u0302iuj homoj, kiel por la plimulto de junuloj. La Esperantistaro estas tro granda kaj diversa. Kongreso devas okazi en aparta loko, en aparta momento, kaj ne c\u0302iuj homgrupoj havas la samajn interesojn, vetureblojn, disponeblecojn kaj budg\u0302etojn."}, {"text_idx": "#000044", "text": "Vi opnias ke la Universalaj Kongresoj ne estas bona loko por junuloj c\u0302ar junuloj kaj maljunuloj havas malsamajn interesojn. Plie vi rimarkis ke la kongresoj aspektas kiel \"domo por emeritoj\"(sic). Permesu al mi respondi. Mi eniris la Esperanto-movadon kiel 20-jara knabo kaj de la komenco konstatis c\u0302e miaj samag\u0302uloj ribelemon kontrau\u0306 la estraro de UEA, emo influita de la historia kontestado de amerikaj junuloj (1968) kontrau\u0306 c\u0302io kio ne plac\u0302is al ili. Anstatau\u0306 serc\u0302i konsenton inter du generacioj, la junuloj (TEJO) kaj poste ankau\u0306 ILEI ekagis aparte de la patrina movado (UEA) kaj preferis organizi siajn eventojn dise de la Universalaj Kongresoj. Jen kial niaj UK hodiau\u0306 aspektas \"kiel domo por emeritoj\". Vi kontrau\u0306diros miajn vortojn dirante ke tamen en c\u0302iuj UK-oj c\u0302eestas kelkaj junuloj kaj ec\u0302 infanojn \u2013 kaj vi pravas \u2013 sed la eta nombro de tiuj junuloj ne s\u0302ang\u0302as la ag\u0302aspekton de tiuj kongresoj, organizataj de la plej grava, la plej rekonita kaj la plej prestig\u0302a Esperanto-movado en la mondo nome la Universala Esperanto-Asocio (UEA) \"en rilatoj kun UNO kaj UNESKO. Mi ege bedau\u0306ras ke la gvidantoj de TEJO kaj ILEI dau\u0306re ne komprenas ke necesas resti 'kune' kun la patrina movado, organizante siajn plej gravajn kongresojn en g\u0302ia sino, ne aparte. Bv. ne inventu pretekstojn por diri ke tio ne eblas. C\u0302io eblas... se la gvidantoj komprenas la valoron kaj la avantag\u0302ojn de harmonia kooperado kaj pretas labori kune por nia komuna celo nome: la disvastigo de nia lingvo je la servo de la homaro. Imagu estontajn UK-ojn kie c\u0302iuj generacioj sub komuna tegmento, en komuna kongresejo, povus organizi siajn programerojn \u2013 same kiel fakkunsidoj de UEA \u2013 renkontante unu la alian en la c\u0302irkau\u0306aj\u0302o kaj nepre dum la oficialaspektaj inau\u0306gura kaj ferma kunsidoj en c\u0302eesto de oficialaj reprezentantoj kaj diplomatoj. Jen unuig\u0302o kiu montros ke nia movado ne estas \"domo por emeritoj\" sed unu rondo familia en kiu ankau\u0306 junuloj ludas gravan rolon. Ni nepre bezonas novajn konceptojn kaj novan strategion!"}, {"text_idx": "#000047", "text": "Mi scivolas: kiom da elektronikaj libroj eldonis TEJO au\u0306 alia junulara E-organizo kaj kiom da (elektronikaj) libroj vendig\u0302as en la libroservo de IJK, kun ebleco tuj pagi per kreditkarto (se entute IJK okupig\u0302as pri io tiel malmoderna kiel librokulturo)."}, {"text_idx": "#000048", "text": "Krome: Kial kaj kiel oni ofertu bitlibrojn en fizika libroservo dum renkontig\u0302o? C\u0302u oni vendu ilin per lumdisko? La natura medio de bitlibroj estas Interreto!"}, {"text_idx": "#000049", "text": "Lau\u0306 mia scio, TEJO ne vendas iujn ajn librojn. Dum la c\u0302i-jara IJK, ne estis libroservo. Ankau\u0306 lau\u0306 mia scio, la libroservo de UEA ne vendas elektronikajn librojn. Fakte mi ne scias c\u0302u iu ajn eldonejo vendas esperantlingvajn elektronikajn librojn."}, {"text_idx": "#000050", "text": "C\u0302iuj miaj kvar libroj ac\u0302eteblas ankau\u0306 kiel bitlibroj. La unua c\u0302e la eldonejo FEL, la ceteraj tri, eldonitaj de Mondial, ekzemple c\u0302e Google Play kaj Smashwords."}, {"text_idx": "#000051", "text": "Kiu ec\u0302 ne scias, ke eldonejoj vendas esperantajn bitlibrojn, prefere silentu pri tiu temo."}, {"text_idx": "#000052", "text": "Tamen, dankon pro la informo, ke dum la plej grava junulara Esperanto-renkontig\u0302o neniu organizis libroservon. Antau\u0306e mi ne povis imagi tian malprogreson de la Esperanto-movado."}, {"text_idx": "#000053", "text": "Eble oni arang\u0302u libroservon c\u0302e IJK en kiu ac\u0302eteblas nur bitlibroj."}, {"text_idx": "#000054", "text": "Ho, ne estis libroservo dum cxi-jara IJK. Mi persone kelkfoje libroservis dum IJK, ekz. 2001 en Strasburgo, sed ankaux poste, ekz. en Wiesbaden kaj laste en Vroclavo. En la lasta mi realigis ideon proponi apud la pageblaj libroj ankaux senpagajn, kiujn mi amase ricevis de diversaj fontoj. Cxiuj tiuj senpagaj libroj estis forprenitaj. Sed ankaux vendigxis diversaj pageblaj libroj, sen gajno por mi sed gajno por la junulara E-movado kiu plue pretas legi \"paperajn\" librojn."}, {"text_idx": "#000059", "text": "Veganarto dum multaj jaroj perdis sian stilon"}, {"text_idx": "#000061", "text": "Mi ne samopinias kun Robert pri la libroservestro. Dum du UK-oj mi volontule helpis lin kaj li estis tre afabla kaj helpema al la kongresanoj kiuj petis informojn pri libroj au\u0306 aliaj varoj. Tamen, li sola eltenas grandan kaj pezan laboron, lacigan kaj jes nemalhaveblan, samkiel la aliaj oficistoj en la CO. Kompreneble tio povus kau\u0306zi frustrig\u0302on kaj, eble, malafablecon (kiun mi tamen ne spertis)."}, {"text_idx": "#000062", "text": "C\u0302u do la libroservo estas tau\u0306ga metaforo pri la UK? Eble, sed tiel ke g\u0302i estas bezonata servo, plibonigenda per pli da homoj kiuj laboru por g\u0302i."}, {"text_idx": "#000063", "text": "Kiel parto de la teamo organizanta la c\u0302i-jaran kongreson, mi serc\u0302is modelojn de konferencoj kaj kunvenoj ekster Esperantujo kaj trovis ke estas du tute malsimilaj aferoj al kiuj oni povas kompari niajn okazaj\u0302ojn. Unuflanke estas fakkonferencoj \u2014 ekzemple por profesoroj de matematiko au\u0306 komercistoj en iu specifa industrio. Homoj iras al tiaj konferencoj por labori, kaj kvankam ili plej vers\u0302ajne s\u0302atus g\u0302ui la tempon tie, ili ne c\u0302efe celas amuzig\u0302i. Aliflanke estas kunvenoj por homoj kiuj havas iun specifan s\u0302atokupon, ekzemple fanatikuloj pri sciencfikcio \u2014 anglalingve mi nomus tiajn kunvenojn 'cons'. Oni vojag\u0302as tien dum la libertempo kaj celas renkonti famulojn, diboc\u0302i kun amikoj, kaj senti sin parto de iu komunumo."}, {"text_idx": "#000093", "text": "Pri bitlibroj: mi ofte poris kaj pus\u0302is, ke UEA finfine eniru la modernan mondon kaj eldonu siajn librojn ANKAU\u0306 en bita formo. Reagoj ofte lau\u0306tis proksimume \u201cNi ne havas homfortojn por tio!\u201d, \u201cMi kiel ajn legas nur paperajn librojn!\u201d, \u201cOni ne perdu tempon por nenecesaj\u0302o kaj sensencaj\u0302o!\u201d k.s. Oni rimarku la krisignojn c\u0302e la respondoj: pasiveka temo."}, {"text_idx": "#000096", "text": "Mi ne komprenas kiel bitlibroj igus kongresan libroservon pli alloga por Nielsen kaj Moleo\u0301n. La manko de bitlibroj lau\u0306 Nielsen estas ekzemplo de la malmoderneco de la kongresa libroservo, kiu estas metaforo de la tuta UK, kiu ne plu logas lin. Sed kion li proponas? C\u0302u anstatau\u0306igi la libroservon per aro da komputiloj por rigardi bitlibrojn? Al fizika libroservo oni iras por rigardi, tus\u0302i, foliumi, flari fizikajn librojn. Bitlibrojn oni els\u0302utas al sia aparato en la komforto de sia hejmo kaj ne necesas iri al kongreso por tio. Se la manko de bitlibroj kaj kreditkartaj legiloj forpus\u0302as Nielsen de UK, c\u0302u li trovas ilin c\u0302e IJK?\nKompreneble ankau\u0306 mi s\u0302atus havi pli da bitlibroj en Esperanto. Por miaj maljunig\u0302intaj okuloj estas komforte povi pligrandigi literojn sur aparatoj. Mi kredas ke la problemo ne estas produkti bitlibrojn (la tekniko estas relative facila kaj ne estas pres-, transport- kaj stokadkostoj) sed distribuado kaj sekurigo kontrau\u0306 kopiado. Mondial uzas Amazon, Google kaj similajn firmaojn por tio; FEL sekurigas per simpla maniero facile forigebla. Sed se maljunuloj hezitas transiri al novaj teknikoj kial junuloj ne mem faras anstatau\u0306 plendi c\u0302e la gepatroj? Kiom da bitlibroj eldonis TEJO au\u0306 aliaj junularaj organizoj?"}, {"text_idx": "#000097", "text": "> Mi ne komprenas kiel bitlibroj igus kongresan libroservon pli alloga por Nielsen kaj Moleo\u0301n."}, {"text_idx": "#000098", "text": "Mia komento pri bitlibroj celis \"bitlibrojn\", ne \"bitlibrojn en la UK\"."}, {"text_idx": "#000108", "text": "Roberto ja rajtas fiklac\u0302i pri homoj en sia propra blogo se li s\u0302atas tion, sed c\u0302u oni permesu tian malg\u0302entilan fiklac\u0302adon en fama publika retejo ? Prizorgi libroservon postulas multege da laboro kaj respondeo, kaj ekzistas ankau\u0306 s\u0302telistoj inter esperantistoj. Se vi volas s\u0302ang\u0302i iun situacion, mem proponu vian helpon. Libera folio ne estas pugvis\u0302a folio."}, {"text_idx": "#000125", "text": "Ecx se junuloj ne havas apartan oficialan programon dum UKo, ne malcxeestas arangxoj por junuloj. En Argentino, lokaj esperantistoj ecx organizis por ni plurajn eventetojn dum kiuj ni kunludis, kundancis, kunmangxis... En 2010 en Kubo, lokaj junuloj ecx vizitigis nin la urbon, kaj junuloj kaj maljunuloj kune gxuis en granda rondo familia."}, {"text_idx": "#000126", "text": "Venontjare, mi ek de nun planas cxeesti UKon en Lahtio (Finnlando) kaj mi ek de jam gxuas la internacian etoson. Espereble estos multe da maljunuloj kaj junuloj, cxar la mondo estas tia. Espereble estos Libroservo kun paperaj (kaj kial ne) bitlibraj eldonajxoj. Fakte, pri Libroservo mi havas multon por diri. La Libroservestro, en Bonaero, tre afable helpis min dum mia libracxetumado. Li gxentile konsilis min kio acxestis tiam."}, {"text_idx": "#000132", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000133", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}]